મોટાદડવા પાટીદાર સમાજની બાળાઓએ કુમકુમ તિલકથી યાત્રાને વધાવી હતી. આટકોટ જસદણ તેમજ રાજકોટ સુરત આજુબાજુના ગામડાનો પાટીદાર સમાજ એકત્ર થયો હતો. વિજય સંકલ્પ યાત્રાના હેતુ અંતર્ગત હાર્દિકે કહ્યું કે, ખેડુતો પર થતાં અત્યાચાર તેમજ તેમનું સંપૂર્ણ દેવું માફની માગણી માટે એક દિવસીય ઉપવાસ કરશે તેમજ દ્વારકાધીશને શીશ ઝુકાવશે. શિક્ષણમાં ટકાવારી ઊંચી હોવા છતાં રોજગારી તકો તેમજ નોકરીથી વંચિત રહી જતો સમાજ, મગફળીમાં થતા ગોટાળા, મગફળી શાપર કાંડમાં આજે ત્રણ મહિના થયાં છતાં એફ. આઇ.આર પણ નથી થઈ તેમજ ટેકાના ભાવ પાક વીમાના કૌભાંડ સામે અવાજ ઉઠાવવામાં આવશે.